open-index/open-wikipedia-markdown huggingface dataset:
ভরতনাট্যম

right|thumb|200px|ভরতনাট্যম নৃত্যরত শিল্পী
**ভরতনাট্যম** ভারতীয় শাস্ত্রীয় নৃত্যকলাবিশেষ। দক্ষিণ ভারতের তামিলনাড়ু রাজ্যে এ নৃত্যকলার উৎপত্তি হয়েছে বলে ধারণা করা হয়। ভারতীয় শাস্ত্রীয় নৃত্যের প্রধান চারটি ধারার একটি। বাকি তিনটি হচ্ছে কত্থক, কথাকলি, মণিপুরী। ভরতনাট্যম ভাব, রাগ ও তালের অপূৰ্ব সমন্বয় ঘটিয়েছে। অনেকের মতে এই তিনটা শব্দের প্ৰথম বৰ্ণকে নিয়ে ভরতনাট্যম শব্দের সৃষ্টি হয়েছে। অন্য‌ অনেকে মনে করে  যে ভরত মুনি এর প্ৰবৰ্তন করেছিলেন বলে এই নৃত্যকলার নাম ভরতনাট্যম হয়। অন্যান্য ভারতীয় নৃত্যধারার তুলনায় ভরতনাট্যমের ভাবধারা মূলত ধৰ্মভিত্তিক ও দেবতাকেন্দ্ৰিক।ভরত মুনির লেখা *[[নাট্যশাস্ত্র]]* গ্রন্থে ভরতনাট্যম নাচের   কিছু কৌশল, মুদ্ৰা ও সংজ্ঞা  বর্ণনা রয়েছে। মহাদেব শিবকে এই নৃত্যশৈলীর ভগবান মানা হয়। আজ ভরতনাট্যম বিশ্বের অন্যতম জনপ্রিয় নৃত্যশৈলী।

## ইতিহাস

প্ৰথম দিকে মন্দিরের দেবদাসীরা এ নৃত্য মন্দিরে পরিবেশন করত। ষষ্ঠদশ শতকে দেবদাসী প্ৰথা লোপ  পাওয়ার পর ভরতনাট্যম চৰ্চা কমে যায়। ঊনবিংশ শতকের দ্বিতীয়াৰ্ধে চিন্নায়া, পুন্নিয়া, ভাদিভেলু ও শেরনন্দম name চারজন প্ৰতিভাবান নৰ্তক ভাই অনেক অনুসন্ধান  করে ‘দাসী আট্টম’ নামেও পরিচিত এই নৃত্যকলাকে  উদ্ধার করে। সেগুলো জনপ্ৰিয় হয়ে ভরতনাট্যম নামে প্ৰসিদ্ধ হয়। ভরতনাট্যম সাধারণ নারীরা পরিবেশন করে যদিও পরম্পরাগত ভাবে এই নৃত্যের গুরু পুরুষ হয়। ভরতনাট্যম নৃত্য পূৰ্ণাঙ্গ রুপে পরিবেশন করতে প্ৰায় দুঘণ্টা সময় লাগে।

## প্রকার

এই নৃত্যের ছটি ভাগ আছে। সেগুলি  হ’ল: আলারিপ্পু, যতিস্বরম, শব্দম, বৰ্ণম, অভিনয়ম ও তিল্লানা। এই নৃত্য আংগিক ও রস বিচারে নারীর কামনা, আনন্দ ও বিচ্ছেদ সংবলিত শৃংগার রসের নাচ। নৃত্যের মূল চরিত্ৰ কৃষ্ণ যদিও বিষ্ণু ও শিব এর উদ্দেশ্যেও নৃত্য আছে। এই নৃত্যের শুরুতে  গান গাওয়া হয়। আনুষংগিক বাদ্য হিসাবে থাকে বীণা, মৃদঙ্গ, বাঁশি, বেহালা, মন্দিরা প্রভৃতি। ভরতনাট্যম নৃত্যের  বিশিষ্ট পোশাক আছে। শাড়িকে এই নৃত্যে ধুতির মত করে পরা হয়।

## ভারতের প্ৰসিদ্ধ ভরতনাট্যম নৃত্যশিল্পী

# মীনাক্ষী সুন্দরম পিল্লাই
# টি বালাসরস্বতী
# রুক্মিনী দেবী
# যামিনী কৃষ্ণমূৰ্তি
# শান্তা রাও

## তথ্যসূত্র

## বহিঃসংযোগ

* 

বিষয়শ্রেণী:ভারতীয় শাস্ত্রীয় নৃত্য
বিষয়শ্রেণী:হিন্দু প্রথা
বিষয়শ্রেণী:ভরতনাট্যম
বিষয়শ্রেণী:তামিল সংস্কৃতি
বিষয়শ্রেণী:দক্ষিণ ভারত
বিষয়শ্রেণী:ভারতীয় সংস্কৃতি
বিষয়শ্রেণী:ভারতের ধ্রুপদী নৃত্য
বিষয়শ্রেণী:হিন্দু শিল্পকলা
দ্য বাংলাদেশ অবজার্ভার

thumb|দ্য বাংলাদেশ অবজার্ভার কীভাবে বঙ্গবন্ধুর হত্যার কথা জানিয়েছিল
**দ্য বাংলাদেশ অবজার্ভার** () ঢাকা থেকে প্রকাশিত একটি ইংরেজি দৈনিক পত্রিকা ছিল। এটি প্রথম প্রকাশিত হয় ১৯৪৯ সালের ১১ মার্চ। তখন এর নাম ছিল পাকিস্তান অবজার্ভার। মুসলিম লীগ নেতা ও তৎকালীন প্রাদেশিক মন্ত্রী হামিদুল হক চৌধুরী অবজার্ভার পত্রিকার স্বত্বাধিকারী ছিলেন।

## ইতিহাস
পাকিস্তান অবজার্ভার শুরু থেকে স্বাধীন সম্পাদকীয় নীতিকে গুরুত্ব দিয়েছে। ১৯৫২ সালের ২১ ফেব্রুয়ারির কয়েকদিন আগে প্রাদেশিক সরকার নিরাপত্তা আইনে পত্রিকাটির প্রকাশনা বন্ধ করে দেয়। ভাষা আন্দোলন, প্রাদেশিক স্বায়ত্তশাসন ও পূর্ববাংলার উন্নয়নের পক্ষে পত্রিকাটি জোরালো ভূমিকা নেয়ার কারণেই প্রাদেশিক সরকার এই নিবর্তনমূলক ব্যবস্থা নেয় বলে অনেকের ধারণা। পত্রিকার মালিক হামিদুল হক চৌধুরী ও সম্পাদক আবদুস সালাম এসময় গ্রেফতার হন।

১৯৫৪ সালের ৯ মে যুক্তফ্রন্ট সরকার পাকিস্তান অবজার্ভারের ওপর থেকে নিষেধাজ্ঞা প্রত্যাহার করে নেয়। এ সময় অবজার্ভার পত্রিকার ব্যবস্থাপনা সম্পাদক হিসেবে দায়িত্ব গ্রহণ করেন আবদুল গনি হাজারী। ষাটের দশকের শুরুতে পত্রিকাটিকে কালো তালিকাভুক্ত করে বিজ্ঞাপন বন্ধ করে দেয়া হয়। ১৯৬৯ সালে পাকিস্তান অবজার্ভার গণঅভ্যুত্থানের খবর পরিবেশন করে সাহসী ভূমিকা পালন করে।

স্বাধীনতার পর ১৯৭১ সালের ১৮ ডিসেম্বর পত্রিকাটির শিরোনাম পরিবর্তন করে ‘দ্য অবজার্ভার’ রাখা হয়। কিন্তু ২৩ ডিসেম্বর থেকে ‘দ্য বাংলাদেশ অবজার্ভার’ নামেই পত্রিকাটি প্রকাশিত হয়ে আসছে। ১৯৭২ সালের জানুয়ারি মাসে বাংলাদেশ অবজার্ভার সরকারি ব্যবস্থাপনায় নেয়া হয়। ১৫ মার্চ (১৯৭২) সংখ্যায় The Supreme Test শিরোনামে সম্পাদকীয় লেখার দায়ে সম্পাদক আবদুস সালামকে পত্রিকার চাকরি থেকে অব্যাহতি দিয়ে ওবায়েদ উল হককে সম্পাদকের দায়িত্ব দেয়া হয়।

১৯৮৪ সালের ২৩ জানুয়ারি জেনারেল এরশাদের সামরিক সরকার পত্রিকাটি পুনরায় হামিদুল হক চৌধুরীর মালিকানায় ফিরিয়ে দেয়। ১৯৮৪ সালের ৭ আগস্ট কে.এম.এ মুনিম সম্পাদক হন। ৮ই জুন ২০১০ তারিখ থেকে পত্রিকাটি বন্ধ হয়ে যায়। ১৯৯৮ সাল থেকে বন্ধ হওয়ার পূর্ব পর্যন্ত ইকবাল সোবহান চৌধুরী পত্রিকার সম্পাদকের দায়িত্ব পালন করেছেন।

২০১১ সালের ১লা ফ্রেব্রুয়ারি থেকে বাংলাদেশ অবজার্ভারের সর্বশেষ সম্পাদক ইকবাল সোবহান চৌধুরী দ্য ডেইলি অবজার্ভার নামে নতুন করে একটি পত্রিকা প্রকাশ করে আসছেন।

## তথ্যসূত্র

বিষয়শ্রেণী:বাংলাদেশের বিলুপ্ত সংবাদপত্র
বিষয়শ্রেণী:ঢাকার সংবাদপত্র
বিষয়শ্রেণী:২০১০-এ বাংলাদেশে বিলুপ্ত
বিষয়শ্রেণী:১৯৪৯-এ প্রতিষ্ঠিত সংবাদপত্র
বিষয়শ্রেণী:১৯৪৯-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশে প্রকাশিত দৈনিক সংবাদপত্র
জাগ্রত চৌরঙ্গী

**জাগ্রত চৌরঙ্গী** মুক্তিযুদ্ধের মহান শহিদদের অসামান্য আত্মত্যাগের স্মরণে নির্মিত ভাস্কর্য যা ১৯৭৩ সালে ভাস্কর আবদুর রাজ্জাক সহযোগী হামিদুজ্জামান খানসহ নির্মাণ করেন। মুক্তিযুদ্ধের প্রেরণায় নির্মিত এটিই প্রথম ভাস্কর্য। 

## অবস্থান

এর বিশিষ্টিতা হল ডান হাতে গ্রেনেড, বাঁ হাতে রাইফেল। লুঙ্গি পরা, খালি গা, খালি পা আর পেশিবহুল এ ভাস্কর্যটি এর অবস্থান গাজীপুর জেলার জয়দেবপুর চৌরাস্তার ঠিক মাঝখানে সড়কদ্বীপে অবস্থিত। 

## আকার
ভিত বা বেদিসহ জাগ্রত চৌরঙ্গীর উচ্চতা ৪২ ফুট ২ ইঞ্চি। ২৪ ফুট ৫ ইঞ্চি ভিত বা বেদির ওপর মূল ভাস্কর্যের ডান হাতে গ্রেনেড ও বাঁ হাতে রাইফেল। কংক্রিট, গ্রে সিমেন্ট, হোয়াইট সিমেন্ট ইত্যাদি দিয়ে ঢালাই করে নির্মিত এ ভাস্কর্যটিতে ১৬ ইস্ট বেঙ্গল রেজিমেন্টের ৩ নম্বর সেক্টরের ১০০ জন ও ১১ নম্বর সেক্টরের ১০৭ জন(মোট ২০৭ জন) শহিদ সৈনিক ও মুক্তিযোদ্ধাদের নাম উৎকীর্ণ করা আছে।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধের ভাস্কর্য
বিষয়শ্রেণী:বাংলাদেশের ভাস্কর্য
বিষয়শ্রেণী:১৯৭৩-এ নির্মিত
বিষয়শ্রেণী:গাজীপুর জেলা
বিষয়শ্রেণী:কংক্রিটের ভাস্কর্য
বিষয়শ্রেণী:১৯৭৩-এর ভাস্কর্য
কথাকলি

ডান|থাম্ব|ভারতের কেরালার কথাকলি নৃত্যশিল্পী

**কথাকলি** হল ভারতীয় শাস্ত্রীয় নৃত্যের একটি অন্যতম প্রধান ধারা। এতে এক প্রকার গল্প বলা হয়ে থাকে, যেখানে প্রথাগতভাবে অভিনেতা-নৃত্যশিল্পীরা বিভিন্ন রঙের রূপসজ্জা, পোশাক ও মুখোশ পড়েন। এটি ভারতের মালয়ালম ভাষী দক্ষিণ-পশ্চিম অঞ্চলের (কেরালা) হিন্দু প্রদর্শন কলা।

কথাকলির প্রথাগত বিষয়বস্তু হল হিন্দু মহাকাব্য ও পুরাণে বর্ণিত লোক-পৌরাণিক গল্প, ধর্মীয় কিংবদন্তি, ও আধ্যাত্মিক ধারণা। নৃত্যের সাথে পরিবেশিত গান সংস্কৃত মালয়ালম ভাষায় গাওয়া হয়ে থাকে। আধুনিক রীতিতে ভারতীয় কথাকলি দলে নারী শিল্পীদেরও অন্তর্ভুক্ত করা হয়েছে, এবং পশ্চিমা গল্প, যেমন উইলিয়াম শেকসপিয়রের নাটক, উপযোগ করা হয়ে থাকে।


## ইতিহাস

‘কথা’ শব্দের অৰ্থ কাহিনী ও ‘কলি’ শব্দের অৰ্থ অভিনয়। সামগ্ৰিকভাৱে কথাকলি শব্দের অভিধানিক অৰ্থ অভিনয় বা নাটক। এই নৃত্যের উদ্ভব হয় সপ্তদশ শতকে। তৎকালীন কেরেলার কোট্টারাক্কারার রাজা কেরল বৰ্মা কাষরিয়া ছামুরি রাজ্যে প্ৰচলিত ‘কৃষ্ণনাট্যম’ নৃত্য প্ৰদৰ্শনের জন্য সেই নৃত্যের প্ৰতিষ্ঠাতা ছামুরিরাজ মানবেদ রাজকে নিমন্ত্ৰণ করেছিলেন। কিন্ত সমগ্ৰ দক্ষিণ ভারতে তার নৃত্য বোঝার লোক নেই বলে ছামুরিরাজ কেরল বৰ্মার নিমন্ত্ৰণ প্ৰত্যাখান করেন। এতে অপমানিত হয়ে কেরল বৰ্মা নিজে ‘রামঅট্যম’ নামে এক নৃত্যের প্ৰচলন করেন। এতে শ্ৰীরামচন্দ্ৰের চরিত্ৰকে নিয়ে রচিত রামঅট্যমের মূল বিষয়বস্তু রামায়ণ, শিব পুরাণ, ভাগবত প্রভৃতি থেকে নেয়া হয়েছিল। কোট্টারাক্কারার রাজা কেরল বৰ্মাকেই কথাকলি নৃত্যের প্ৰবৰ্তক বলা হয়। ১৫৭৫ - ১৬৫০ সাল পর্যন্ত রাজত্ব করা এই রাজা কথাকলি নৃত্যের একনিষ্ঠ পৃষ্ঠপোষক ছিলেন। তার পরবৰ্তী রাজারা এই নৃত্যের অধিক উন্নতি ও সংস্কার সাধন করে। কালক্ৰমে পথে-ঘাটে ‘রামঅট্যম’ই কথাকলি রুপে প্ৰসিদ্ধি ও বিকাশ লাভ করে। কথাকলি নৃত্য এক ধরনের মূক অভিনয়। নৃত্যশিল্পী সকলে গান করে না ও কথাও বলে না। মঞ্চে গানের সাথে ঘণ্টা ও করতাল সংযোগে কাহিনী বিবৃত করা হয়। নৃত্যশিল্পীরা সংলাপের সাথে নানান অঙ্গ-ভংগি ও মুখভঙ্গীর দ্বারা মনের ভাব প্ৰকাশ করে। চৌষষ্ঠি প্ৰকার হস্ত সঞ্চালন রীতি কথাকলি নৃত্যতে প্ৰচলিত। এই নৃত্যতে চোখের পাতা ও ভ্ৰূর দ্ৰুত সঞ্চালন অতি সূক্ষ্ম ও অৰ্থপূৰ্ণ। এই নৃত্যের সাজসজ্জাতে লাল, সবুজ, হলুদ, কমলা ও বেগুনি রঙের পোশাকের অধিক প্ৰচলন দেখা যায়। বিভিন্ন শ্ৰেণীর নৃত্যশিল্পীরা বিভিন্ন ধরনের রুপসজ্জা ব্যবহার করে। পুরুষ চরিত্ৰতের থেকে নারী চরিত্ৰের সাজসজ্জা আপেক্ষাকৃত ভাবে সরল।
 
## ভারতের প্ৰসিদ্ধ কথাকলি নৃত্যশিল্পী

# চান্দু পানিক্কর
# কুঞ্জু কুরুপ
# রামুন্নি নায়ার
# কৃষ্ণন কুট্টি
# গোপী নাথ

## তথ্যসূত্র

## গ্রন্থপঞ্জি
* 

বিষয়শ্রেণী:ভারতীয় শাস্ত্রীয় নৃত্য
বিষয়শ্রেণী:কেরালার শিল্পকলা
বিষয়শ্রেণী:ভারতের নাট্যকলা
বিষয়শ্রেণী:কেরলের শিল্পকলা
আলতামিরা গুহা

**আলতামিরা গুহা** ১৮৭৯ সালে স্পেনের উত্তরে আবিষ্কৃত হয়। এর ছাদে একটি বাইসনের ছবি সংবলিত গুহাচিত্র অঙ্কিত আছে। ধারণা করা হয় ছবিটি খ্রীস্টপূর্ব ১৬৫০০ থেকে ১৪০০০ অব্দের মাঝামাঝি কোনো সময়ে আঁকা হয়েছিল। এটাই প্রথম গুহা যেখানে গুহাচিত্র আবিষ্কৃত হয়েছে (তবে প্রস্তর চিত্র বিবেচনায় দ্বিতীয় গুহা, প্রথম গুহাটি আষ্কিৃত হয় ১৮৬৭ সালে ভারতে)। যখন ১৮৮০ সালে আবিষ্কারটি জনসম্মুখে আনা হয় তখন সমালোচনার জন্ম হয়। কারণ বিংশ শতকের অনেক বিশেষজ্ঞই বিশ্বাস করেননি যে প্রাগৈতিহাসিক মানবেরা এই ধরনের শিল্পিসুলভ ব্যবহারের জন্য যথেষ্ট জ্ঞান ও বুদ্ধির অধিকারি ছিল। পরে ১৯৯২ সালে এর সত্যতা স্বীকৃত হয়। পাশাপাশি প্রাগৈতিহাসিক মানুষের সম্পর্কে প্রচলিত ধারণার পরিবর্তন হয়। গুহাটি ১০০০ মিটার দীর্ঘ্য।

## আরও দেখুন
 উত্তর স্পেনের আলতামিরার গুহা এবং প্যালিওলিথিক গুহাশিল্প

## তথ্যসূত্র

বিষয়শ্রেণী:স্পেনের বিশ্ব ঐতিহ্যবাহী স্থান
বিষয়শ্রেণী:১৮৬৮-এর প্রত্নতাত্ত্বিক আবিষ্কার
বিষয়শ্রেণী:স্পেনের প্রাগৈতিহাসিক স্থান
ব্রেইল পদ্ধতি

**ব্রেইল পদ্ধতি** (; ) কাগজের ওপর ছয়টি বিন্দুকে ফুটিয়ে তুলে লিখবার একটি পদ্ধতি। দৃষ্টিহীন ব্যক্তিরা এই উন্নীত বা উত্তল বিন্দুগুলোর ওপর আঙ্গুল বুলিয়ে ছয়টি বিন্দুর নকশা অনুযায়ী কোনটি কোন্‌ অক্ষর তা’ অনুধাবন করতে সক্ষম হয় এবং লেখার অর্থ বুঝতে পারে। ছয়টি বিন্দুর কোনোটিকে উন্নত করে আর কোনোটিকে উন্নত না-করে ৬৩টি নকশা তৈরী করা যায়। এক-একটি নকশা দিয়ে এক-একটি অক্ষর, সংখ্যা বা যতিচিহ্ন বোঝানো হয়। ৬টি বিন্দু বাম ও ডান দুটি উল্লম্ব স্তম্ভে সজ্জিত থাকে। অর্থাৎ প্রতি আনুভূমিক সরিতে থাকে দুটি বিন্দু। বিন্দুগুলোর পরস্পরের আকার ও অন্তর্তী দূরত্ব থাকে অভিন্ন। যেমন, যদি কেবল বাম স্তম্ভের ওপরের বিন্দুটি উত্তল থাকে আর বাকী ৫টি থাকে সমতল, তবে এ নকশাটি দ্বারা ইংরেজি বর্ণমালার a অক্ষর বোঝায়। রন্ধ্রযুুক্ত ধাতব পাত ব্যবহার করের সাহায্যে হাতে বিশেষ ধরনের কাগজের ওপর ব্রেইল পদ্ধতিতে লেখা যায়। বিকল্পে একটি বিশেষায়িত টাইপরাইটার ব্যবহার করা হয়।
300px|thumb|right| ইংরেজি ব্রেইল অক্ষর

ব্রেইল কোনো ভাষা নয়। এটি একটি লিখবার পদ্ধতি। দৃষ্টিহীনদের লেখা-পড়ার স্বার্থে যে ব্যক্তি এ পদ্ধতিটি আবিষ্কার করেছিলেন তার নাম লুই ব্রেইল। তার জন্ম ১৮০৯ সালে। দৃষ্টিহীন এই ফরাসী বালক মাত্র পনের বৎসর বয়সে লেখার ও সহজে পাঠযোগ্য এই পদ্ধতিটি আবিষ্কার করেছিলেন। চার্লস বারবিয়ে কর্তৃক উদ্ভাবিত যুদ্ধকালীন সময়ে রাত্রিবেলায় পড়ার জন্য যে উত্তল অক্ষরের প্রচলন ছিল তা পর্যবেক্ষণ করে লুই ব্রেইল কাগজে উত্তল বিন্দু ফুটিয়ে লেখার পদ্ধতি আবিষ্কার করেছিলেন। তার নামেই এই পদ্ধতি পরিচিত। পরবর্তীতে ১৮২৯ সালে তিনি স্বরলিপি পদ্ধতিতেও প্রকাশ করেন। ১৮৩৭ সালে প্রকাশিত দ্বিতীয় সংস্করণটি ছিল আধুনিক যুগে বিকশিত প্রথম ক্ষুদ্র বাইনারি লিখন পদ্ধতি।
thumb|right| ব্রেইল রাইটার

ঐতিহ্যগতভাবে এটি কাগজে এম্বোজকৃতভাবে লিখা হয়। ব্রেইলার এক ধরনের টাইপ মেশিন যাতে ছয়টি বিন্দুুর জন্য ছয়টি বাটন, স্পেস বার, ক্যাপিটাল লেটার ও সংখ্যা বোঝানোর জন্য পৃথক দুটি বাটন থাকে। ব্যাাকস্পেইস ও পরের লইনে যাওয়ার জন্যও পৃথক বাটন থাকে। ব্রেইল টাইপ রাইটারে শক্ত ধরনের কাগজ ব্যবহার করা হয় যাতে স্ফুটিত অক্ষরগুলো সহজে ভেঙ্গে না যায়। সাধারণত ১৪০ থেকে ১৬০ জিএসএম-এর কাগজ ব্যবহৃত হয়।

ব্রেইল ব্যবহারকারীরা রিফ্রেশ্যাবল ব্রেইল ডিসপ্লে ব্যবহারের মাধ্যমে কম্পিউটারের পর্দা ও অন্যান্য ইলেকট্রনিক সমর্থনযোগ্য ডিভাইসে পড়তে পারে। তারা স্লেট এন্ড স্টাইলাসের মাধ্যমে লিখতে বা পোর্টেবল ব্রেইল নোটটেকার বা কম্পিউটারের মাধ্যমে ব্রেইল রাইটারে টাইপ করতে পারে।

## ব্রেইলের ব্যবহার
স্মার্টফোনের পর্দায় থাকা লেখা পড়ার যন্ত্র ই-ব্রেইল তৈরি হলেও তা আসলে ব্রেইল পদ্ধতি ব্যবহারকরে না। অন্য একটি ই-ব্রেইল ব্রেইল স্ব-শিক্ষায় সাহায্য করে। আবার ব্রেইল ই-বই একটি পর্দায় উষ্ম মোমের মাধ্যমে ব্রেইল লেখা তৈরি করে।

## তথ্যসূত্র

## আরো দেখুন

* বাংলা ব্রেইল

## বহিঃসংযোগ

* Association Valentin Haüy
* Alternate Text Production Center
* Braille Converter: Text into 3D model for 3D printing

 

বিষয়শ্রেণী:ব্রেইল
বিষয়শ্রেণী:১৮২৪-এ প্রতিষ্ঠিত
বিষয়শ্রেণী:সহায়ক প্রযুক্তি
বিষয়শ্রেণী:লাতিন হস্তলিপিতে লিখিত
বিষয়শ্রেণী:ফরাসি উদ্ভাবন
নেপচুনিয়াম

**নেপচুনিয়াম** পর্যায় সারণীর অ্যাক্টিনাইড সিরিজের তথা গ্রুপ 3B এর অন্তর্গত একটি তেজস্ক্রিয় মৌল। প্রথম কৃত্রিমভাবে প্রস্তুতকৃত ট্রান্সইউরেনিয়াম মৌল হিসেবেও এর পরিচিতি রয়েছে। এটি রৌপ্য বর্ণের ধাতব পদার্থ।

## আবিষ্কার
এডুইন ম্যাটিসন ম্যাকমিলান (Edwin Mattison McMillan) এবং ফিলিপ হগ অ্যাবেলসন (Philip Hauge Abelson) নামক দুজন বিজ্ঞানী সর্বপ্রথম ১৯৪০ সালে নেপচুনিয়াম তৈরি করেন। তারা ইউরেনিয়ামের আকরিকের নিউট্রন আবেশিত ট্রান্সমিউটেশন বিক্রিয়ার (Neutron-induced Transmutation Reaction) মাধ্যমে এটি প্রস্তুত করেন। মূলত সাইক্লোট্রন নামক যন্ত্র থেকে উচ্চ দ্রুতিসম্পন্ন নিউট্রন দ্বারা ইউরেনিয়ামকে আঘাত করার ফলে এটি উদ্ভাবনের সম্ভাবনা সৃষ্টি হয়।

## সাধারণ বৈশিষ্ট্য
ব্রিডার চুল্লীর মাধ্যমে ইউরেনিয়াম-২৩৮ থেকে প্লুটোনিয়াম তৈরির সময় উপজাত হিসেবে নেপচুনিয়াম উৎপাদিত হয়। এ ক্ষেত্রে সাধারণত প্লুটোনিয়ামের ১০০০ ভাগের ১ ভাগ নেপচুনিয়াম উৎপাদিত হয়।

এটি সাধারণত তিনটি কেলাস গঠন প্রদান করে। তবে কক্ষ তাপমাত্রায় আলফা-অর্থোরম্বিক গঠন দেখায়। রাসায়নিকভাবে সক্রিয় এ মৌলটির ধর্ম অনেকটা ইউরেনিয়াসের মতই। জলীয় দ্রবনে এটি বিভিন্ন আয়নের জন্য বিভিন্ন বৈশিষ্ট্যমূলক বর্ণ প্রদান করে। যেমন :
* Np3+ = হালকা পার্পল
* Np4+ = হালকা হলুদাভ সবুজ
* (NpO2)+ = সবুজাভ নীল
* NpO2+ = অ্যানায়নের উপর নির্ভর করে বর্ণহীন থেকে গোলাপী অথবা হলুদাভ সবুজের মধ্যে পরিবর্তনশীল

## আইসোটোপ
নেপচুনিয়ামের সকল আইসোটোপই তেজম্ক্রিয়। সবচেয়ে স্থিতিশীল আইসোটোপ হচ্ছে নেপচুনিয়াম-২৩৭ যার অর্ধায়ুকাল ২,১৪০,০০০ বছর। আর সবচেয়ে অস্থিতিশীল আইসোটোপ হচ্ছে নেপচুনিয়াম-২৩২ যার অর্ধায়ুকাল ১৩ মিনিট।

## ব্যবহার

## নিবন্ধের উৎস
* উচ্চ মাধ্যমিক রসায়ন প্রথম পত্র - প্রফেসর মো. মহির উদ্দিন, লায়লা মুসতারিন, ড. তানভীর মুসলিম, হাছিনা বেগম।
* উচ্চ মাধ্যমিক রসায়ন প্রথম পত্র - ড. সরোজ কান্তি সিংহ হাজারী, হারাধন নাগ। 
* থাম্ব|231x231পিক্সেল|নেপচুনিয়াম এর ইলেক্টন বিন্যাসব্রিটানিকা বিশ্বকোষ (Encyclopedia Britannica)

## আরও দেখুন
* এডউইন ম্যাকমিলান
* ফিলিপ অ্যাবেলসন
* মৌলিক পদার্থ
* পর্যায় সারণী
* ট্রান্সইউরেনিয়াম মৌল
* তেজস্ক্রিয়তা

## তথ্যসূত্র

বিষয়শ্রেণী:মৌলিক পদার্থ
বিষয়শ্রেণী:অ্যাক্টিনাইড
প্লুটোনিয়াম

থাম্ব|প্লুটোনিয়ামের ইলেক্টন বিন্যাস
**প্লুটোনিয়াম** একটি তেজস্ক্রিয় রাসায়নিক উপাদান, যার প্রতীক Pu এবং পারমাণবিক সংখ্যা ৯৪। এটি রূপালি-ধূসর বর্ণের একটি অ্যাক্টিনাইড ধাতু। এই উপাদানটি সাধারণত ছয়টি অ্যালোট্রোপ এবং চারটি জারণ অবস্থা প্রদর্শন করে। এটা কার্বন, হ্যালোজেন, নাইট্রোজেন, সিলিকন এবং হাইড্রোজেনের সঙ্গে বিক্রিয়া করে। এটি তেজস্ক্রিয় পদার্থ এবং হাড়ে জমা হতে পারে। প্লুটোনিয়ামের এসব বৈশিষ্ট্য একে নিয়ন্ত্রণ করাকে বিপজ্জনক করে তোলে।

## আবিষ্কার
প্লুটোনিয়াম ছিল একটি নতুন এবং অস্বাভাবিক পদার্থ। এর আবিষ্কারটি ম্যানহাটন প্রকল্পের বিজ্ঞানী এবং কর্পোরেট অংশীদারদের জন্য অনন্য সুযোগ এবং চ্যালেঞ্জ তৈরি করেছে। প্লুটোনিয়াম প্রথম উৎপাদিত এবং বিচ্ছিন্ন হয়েছিলেন ১৪ ডিসেম্বর, ১৯৪০ এ ডঃ গ্লেন সিবোর্গ।

## সাধারণ বৈশিষ্ট্য
প্লুটোনিয়াম এর একটি আইসোটোপ প্লুটোনিয়াম-২৩৮। মানবদেহের হার্টের পেসমেকার বসাতে প্লুটোনিয়াম-২৩৮ আইসোটোপটি ব্যবহৃত হয়। এ আইসোটোপ হতে সাধারণত আলফা রশ্মি বিচ্ছুরিত হয়।

## যৌগসমূহ

## ব্যবহার

400px

## নিবন্ধের উৎস
* উচ্চ মাধ্যমিক রসায়ন প্রথম পত্র - প্রফেসর মো. মহির উদ্দিন, লায়লা মুসতারিন, ড. তানভীর মুসলিম, হাছিনা বেগম।
* উচ্চ মাধ্যমিক রসায়ন প্রথম পত্র - ড. সরোজ কান্তি সিংহ হাজারী, হারাধন নাগ। 
* ব্রিটানিকা বিশ্বকোষ (Encyclopedia Britannica)

## তথ্যসূত্র

## আরও দেখুন
* মৌলিক পদার্থ
* পর্যায় সারণী
* ট্রান্সইউরেনিয়াম মৌল
* তেজস্ক্রিয়তা

বিষয়শ্রেণী:মৌলিক পদার্থ
বিষয়শ্রেণী:অ্যাক্টিনাইড
বিষয়শ্রেণী:কর্কটরোগ উৎপাদক
বিষয়শ্রেণী:ম্যানহাটন প্রকল্প
ওঁ

থাম্ব|250px|ডান|বাংলা লিপিতে ওঁ-কার।
**ওঁ** বা **ওঁ-কার** (, ; দেবনাগরী: ॐ) হিন্দু, বৌদ্ধ ও জৈনধর্মের পবিত্রতম ও সর্বজনীন প্রতীক, পবিত্র শব্দ বা মন্ত্র। এটি হিন্দু দর্শনের সর্বোচ্চ ঈশ্বর পরম ব্রহ্মের বাচক। এই ধর্মের প্রতিটি সম্প্রদায় ও উপসম্প্রদায়ের নিকটেই এটি পবিত্র বলে গণ্য।

স্বামী বিবেকানন্দ বলেছেন, ওঁ-কার "সমগ্র ব্রহ্মাণ্ডের প্রতীক, ঈশ্বরেরও প্রতীক।" রামকৃষ্ণ পরমহংস বলেছেন, "...ওঁ হইতে ‘ওঁ শিব’, ‘ওঁ কালী’, ‘ওঁ কৃষ্ণ হয়েছেন।" ওঁ-কার বৌদ্ধ ও জৈনদেরও একটি পবিত্র প্রতীক। শিখ সম্প্রদায়ও এটিকে সম্মান করেন। এই প্রতীকের দেবনাগরী রূপ ॐ, চীনা রূপ 唵, এবং তিব্বতীয় রূপ ༀ। এটি **ওঙ্কার**, **প্রণব** বা **ত্র্যক্ষর** নামেও পরিচিত।

## ব্যুৎপত্তি

ওঁ শব্দটি সংস্কৃত ‘অব’ ধাতু থেকে উৎপন্ন, যা একাধারে ১৯টি ভিন্ন ভিন্ন অর্থে প্রযোজ্য। এই ব্যুৎপত্তি অনুযায়ী ওঁ-কার এমন এক শক্তি যা সর্বজ্ঞ, সমগ্র ব্রহ্মাণ্ডের শাসনকর্তা, অমঙ্গল থেকে রক্ষাকর্তা, ভক্তবাঞ্ছাপূর্ণকারী, অজ্ঞাননাশক ও জ্ঞানপ্রদাতা। ওঁ-কারকে ত্র্যক্ষরও বলা হয়, কারণ ওঁ তিনটি মাত্রাযুক্ত – "আ-কার", "উ-কার" ও "ম-কার"। "আ-কার", "আপ্তি" বা "আদিমত্ত্ব" অর্থাৎ প্রারম্ভের প্রতীক। "উ-কার" "উৎকর্ষ" বা "অভেদত্ব"-এর প্রতীক। "ম-কার", "মিতি" বা "অপীতি" অর্থাৎ লয়ের প্রতীক। অন্য ব্যাখ্যা অনুযায়ী, এটি সৃষ্টি, স্থিতি ও প্রলয় সংঘটনকারী ঈশ্বরের প্রতীক।

"প্রণব" শব্দের আক্ষরিক অর্থ, "যা উচ্চারণ করে স্তব করা হয়"।  এর অপর অর্থ, "যা চিরনূতন"। 

## গুরুত্ব ও ব্যাখ্যা
ওঁ-কার ঈশ্বরের সকল নামের প্রতিনিধিস্বরূপ ও তার শ্রেষ্ঠ নাম। বেদ, উপনিষদ, গীতা ও অন্যান্য হিন্দুশাস্ত্রে সর্বত্রই ওঁ-কারে সর্বোচ্চ গুরুত্ব আরোপ করা হয়েছে। অথর্ববেদের গোপথব্রাহ্মণের একটি কাহিনি অনুসারে দেবরাজ ইন্দ্র ওঁ-কারের সহায়তায় দৈত্যদের পরাস্ত করেন। এই কাহিনির অন্তর্নিহিত অর্থ, ওঁ-কারের বারংবার উচ্চারণে মানুষ তার পাশব প্রবৃত্তি জয় করতে সমর্থ হয়। কঠোপনিষদ মতে, ওঁ-কার পরব্রহ্ম।  মুণ্ডক উপনিষদে ওঁ-কার অবলম্বনে ঈশ্বরোপাসনার কথা বলা হয়েছে। শ্রীকৃষ্ণ গীতায় বলেছেন, তিনি সকল অক্ষরের মধ্যে ওঁ-কার। মৃত্যুকালে ওঁ-কারের উচ্চারণে পরম সত্য লাভ হয়। পতঞ্জলির *যোগসূত্র*-এ ওঁ-কারকে ঈশ্বরের প্রতীক বলে বর্ণিত হয়েছে এবং বলা হয়েছে, ওঁ-কারের স্মরণ ও উচ্চারণে সমাধি লাভ করা যায়। শ্রীচৈতন্য মহাপ্রভু এই ওঁ অর্থাৎ প্রণবকে বেদের নিদান অর্থাৎ বীজরূপে দেখেছেন। তিনি পণ্ডিত প্রকাশানন্দ সরস্বতীকে এ প্রসঙ্গে বলেছিলেন :

                (চৈ.চ, আদি ৭ম)

## ব্যবহার
ধর্মীয় চিহ্ন হলেও ব্যবহারিক জীবনে ওঁ-কারের প্রয়োগ আরও ব্যাপক। প্রত্যেকটি মন্ত্র ওঁ-কার দিয়ে শুরু হয়। চিঠিপত্রের শুরুতেও কেউ কেউ ওঁ-কার লিখে থাকেন। মন্দির, ঠাকুরঘর প্রভৃতি ধর্মীয় স্থানের প্রতীকচিহ্ন রূপেও ওঁ-কার ব্যবহৃত হয়। আজকাল ট্যাটু হিসাবেও এটি জনপ্রিয়। এছাড়া যোগাসনেও ওঁ বা ওম শব্দ ব্যবহার করা হয়।

## পাদটীকা

## আরও দেখুন
* হিন্দু ধর্ম
* শিব ঠাকুর

## বহিঃসংযোগ
* ব্রহ্মমন্ত্র, রবীন্দ্রনাথ ঠাকুর রচিত

বিষয়শ্রেণী:হিন্দু মন্ত্র
বিষয়শ্রেণী:জৈন মন্ত্র
বিষয়শ্রেণী:ওঁ মন্ত্র
বিষয়শ্রেণী:বৌদ্ধ মন্ত্র
বিষয়শ্রেণী:হিন্দু দার্শনিক ধারণা
বিষয়শ্রেণী:বৌদ্ধ প্রতীক
বিষয়শ্রেণী:হিন্দু প্রতীক
বিষয়শ্রেণী:জৈন প্রতীক
অম্বুবাচী

**অম্বুবাচী** হিন্দুধর্মের বাৎসরিক উৎসব। লোকবিশ্বাস অনুসারে ,আষাঢ় মাসের ৭ তারিখে মৃগশিরা নক্ষত্রের তিনটি পদ শেষ হলে পৃথিবী বা ধরিত্রী মা রজঃস্বলা হন। এই সময়টিতে অম্বুবাচী পালন করা হয়।

## প্রবাদ
বাংলা প্রবাদে রয়েছে, ‘কিসের বার কিসের তিথি, আষাঢ়ের সাত তারিখ অম্বুবাচী।’ এদিন থেকেই হয় অম্বুবাচী শুরু। জ্যোতিষ শাস্ত্রে বলা হয়েছে, সূর্য যে বারের যে সময়ে মিথুন রাশিতে গমন করেন, তার পরবর্তী সেই বারের সেই কালে অম্বুবাচী হয়। অর্থাৎ, পৃথিবী এই সময়ে ঋতুমতী হন।

## নিয়ম
অম্বুবাচীর তিন দিন পর্যন্ত কোনো ধরনের মাঙ্গলিক কাজ করা যায়না। চতুর্থ দিন থেকে মাঙ্গলিক কাজে কোনো বাঁধা থাকেনা। অম্বুবাচীর সময় হাল ধরা, গৃহ প্রবেশ, বিবাহ ইত্যাদি শুভ কাজ করা নিষিদ্ধ থাকে ও এই সময়ে মঠ-মন্দিরের প্রবেশদ্বার বন্ধ থাকে।

৭ থেকে ১১ আষাঢ় (নিরয়ণ পঞ্জিকা মতে) চার দিন গ্রাম বাংলার মহিলারা এই অনুষ্ঠান পালন করেন। চাষ বাসের কাজ এই সময় বন্ধ থাকে। এই অনুষ্ঠান উপলক্ষ্যে পিঠা-পায়েস বানানোর রীতি আছে। এই অনুষ্ঠানে বিধবা মহিলারা তিন দিন ধরে ব্রত রাখে। অম্বুবাচীর আগের দিন রান্না করা খাবার তারা তিন দিন ধরে খান। কারণ মনে করা হয়, এই তিন দিন ধরিত্রী অপবিত্র থাকে।ঐ তিন দিন তারা কোন গরম খাবার খান না।
এই তিন দিন কামরুপ কামাখ্যায় পূজা হয়। সমস্ত দেবী মন্দির বন্ধ থাকে। কামরুপ কামাখ্যা মন্দিরের গর্ভ গৃহ থেকে লাল রং এর তরল (ভক্তরা বলে থাকেন,মা কামাখ্যা এর রজস্রাবের রক্ত) বের হয়।

## আসামে উৎযাপন
আসমের কামাখ্যা মন্দিরে এই উপলক্ষ্যে দেবীর ঋতুকাল সমাগত মনে করে উৎসব পালন করা হয়। সূর্যের দক্ষিণায়নের দিন থেকে তিন দিন অর্থাৎ আষাঢ়ের ৭ তারিখ থেকে ১০ দিনের মধ্যে এই পার্বণের পালন কাল।

## ওড়িশায় উৎযাপন
ওড়িশায় এই পার্বণকে সরাসরি ‘রজ উৎসব’ বলে বর্ণনা করা হয়েছে।

## আরও দেখুন
* অম্বুবাচী মেলা

## তথ্যসূত্র

বিষয়শ্রেণী:ভারতের উৎসব
বিষয়শ্রেণী:বাংলাদেশের উৎসব
ক্যালেইডোস্কোপ

thumb|right|150px|ক্যালেইডোস্কোপ চোঙার মধ্য দিয়ে তাকালে এমন বিভিন্ন নকশা দেখা যায়
**ক্যালেইডোস্কোপ** দুই বা ততোধিক আয়নার সাহায্যে তৈরি খেলনা। এই খেলনার মধ্যে প্রতিবিম্বের সাহায্যে অনেক নকশা তৈরি করা যায়।
## উৎপত্তি
স্কটল্যান্ডের উদ্ভাবক তেভিড ব্রিইসটার, যার উৎপত্তি হয়েছে  প্রাচীন গ্রিক শব্দ  (*কালোস*), "সুন্দর, সৌন্দর্য", এবং  (*ইডাস*), "যা দেখা যায়: আকার" এবং  (*স্কেপো*), "পরীক্ষামূলক তাকানো", অর্থ্যাৎ "সৌন্দর্য পূর্ণ বস্তু অবলোকন "

## তথ্যসূত্র

## বহিঃসংযোগ

* ক্যালেইডোস্কোপ সমাজ  – আন্তর্জাতিক সংস্থা । 
* ক্যালেইডোস্কোপের বিভিন্ন ধরন 
* এই আয়নার নকশা ও ধরন
* মুক্ত উপাদান ও তথ্য
* ক্যালেইডোস্কোপ সম্পর্কিত জ্ঞান ভাণ্ডার 
* ফ্ল্যাশ ভিডিও 
* Kaleidoscope Review V2N1 - ক্যালেইডোস্কোপ সম্পর্কে সাম্প্রতিক তথ্য.

বিষয়শ্রেণী:খেলনা
বিষয়শ্রেণী:১৯শ শতাব্দীর উদ্ভাবন
বিষয়শ্রেণী:বীক্ষণ যন্ত্র
বিষয়শ্রেণী:স্কটল্যান্ডীয় উদ্ভাবন
বিষয়শ্রেণী:ঐতিহ্যগত খেলনা
বিষয়শ্রেণী:নকশা
ইউলিয়ুস লোটার মাইয়ার

ডান|থাম্ব|220px|লোটার মাইয়ার
**ইউলিয়ুস লোটার মাইয়ার** (; ১৯শে আগস্ট, ১৮৩০  - ১১ই এপ্রিল, ১৮৯৫) একজন জার্মান রসায়নবিদ।  তিনি দিমিত্রি ইভানোভিচ মেন্ডেলিফের সমসাময়িককালে মৌলসমূহের পর্যায় সূত্র প্রদান করেন।

## জন্ম ও পড়াশোনা
মাইয়ারের জন্ম ফারেল শহরে, যা বর্তমানে জার্মানির অংশ। তার জন্মের সময় শহরটি ওল্ডেনবুর্গ ডিউকরাজ্যের অংশ ছিল। তিনি ছিলেন ফ্রিডরিখ অগস্ট মেয়ের, চিকিৎসক, এবং আনা বীরমানের পুত্র। ওলডেনবার্গের আল্টেস জিমনেসিয়ামে পড়াশোনা করার পরে, তিনি ১৮৫১ সালে জুরিখ ইউনিভার্সিটিতে মেডিসিন নিয়ে পড়াশোনা করেছিলেন। দু'বছর পরে, তিনি রুডল্ফ ভার্চোর একজন শিক্ষার্থী হিসাবে, ওয়ার্জবার্গ বিশ্ববিদ্যালয়ে পড়াশুনা করেছিলেন। জুরিখে, তিনি কার্ল লুডভিগের অধীনে অধ্যয়ন করেছিলেন, যা তাকে শারীরবৃত্তীয় রসায়নের প্রতি মনোনিবেশ করার জন্য প্ররোচিত করেছিল। ১৮৪৪ সালে ওয়ার্জবার্গ থেকে মেডিসিনের ডক্টর হিসাবে স্নাতক শেষ করার পরে তিনি হাইডেলবার্গ বিশ্ববিদ্যালয়ে চলে যান, যেখানে রবার্ট বুনসেন রসায়নের সভাপতির দায়িত্ব পালন করেন। ১৮৮৮ সালে তিনি পিএইচডি ডিগ্রি লাভ করেন। রক্তের উপর কার্বন মনোক্সাইডের প্রভাবের উপর একটি থিসিস সহ ব্রেস্লাউ বিশ্ববিদ্যালয় থেকে রসায়নে। শ্বাসকষ্টের দেহবিজ্ঞানের এই আগ্রহের সাথে, তিনি স্বীকৃত হয়েছিলেন যে রক্তে হিমোগ্লোবিনের সাথে অক্সিজেনের সংমিশ্রণ ঘটে।

## তথ্যসূত্র

বিষয়শ্রেণী:১৮৩০-এ জন্ম
বিষয়শ্রেণী:১৮৯৫-এ মৃত্যু
বিষয়শ্রেণী:জার্মান রসায়নবিদ
বিষয়শ্রেণী:পর্যায় সারণীর সাথে জড়িত ব্যক্তি
বিষয়শ্রেণী:১৯শ শতাব্দীর জার্মান রসায়নবিদ
হেনরি মোসলে

**হেনরি গুইন জেফ্রিস মোসলে** (ইংরেজি: Henry Gwyn Jeffreys Moseley; জন্ম ২৩ নভেম্বর১৮৮৭ - মৃত্যু ১০ আগস্ট ১৯১৫), একজন ইংরেজ পদার্থবিদ। তিনি আণবিক সংখ্যার পূর্ববর্তী তত্ত্বীয় এবং রাসায়নিক ধারণার উন্নতি সাধনে ব্যাপক অবদান রেখেছেন। এরই হাত ধরে এক্সরে বর্ণালিতে মোসলে সূত্রের আবির্ভাব ঘটে। মোসলে সূত্রানুসারে পর্যায় সারণির অনেক মৌলকে শ্রেণিবদ্ধ করা হয়েছে।

পূর্ব ইউরোপে প্রথম বিশ্বযুদ্ধের উৎপাত শুরু হলে মোসলে অক্সফোর্ড বিশ্ববিদ্যালয়ের গবেষণা ফেলে ব্রিটিশ সেনাবাহিনীর রাজকীয় প্রকৌশলীদের সাহায্য করতে ছুটে যান। মোসলে ব্রিটিশ সৈন্যদের সাথে *টেলিকমিউনিকেশান* কর্মকর্তা হিসেবে ১৯১৫ সালের এপ্রিল মাসে তুরস্কের গাল্লিপলিতে যান। ১৯১৫ সালের ১০ আগস্ট গাল্লিপলির যুদ্ধে মোসলে নিহত হন। তখন তার বয়স ছিলো সাতাশ বছর। কয়েকজন লেখকের লেখনী থেকে জানা যায় যুদ্ধে শহিদ না হলে ১৯১৬ সালে মোসলে পদার্থবিজ্ঞানে নোবেল পুরস্কার অর্জন করতেন।

## জীবনী
মোসলে ইংল্যান্ডের দক্ষিণ উপকূলে অবস্থিত ওয়েমাউথ, ডরসেটে ১৮৮৭ সালে জন্মগ্রহণ করেন। মোসলের পিতা হেনরি নট্টিজ মোসলে একজন জীববিজ্ঞানী ছিলেন। তিনি অক্সফোর্ড বিশ্ববিদ্যালয়ের প্রফেসর ছিলেন। মোসলে তরুন বয়সেই পিতাকে হারান। মোসলের মায়ের নাম আমাবেল জি. জে. মোসলে। মোসলের বাবার মৃত্যুর পরে আমাবেল অক্সফোর্ডের প্রাণীবিজ্ঞানের অধ্যা[পক উইলিয়াম জনসন সোল্লাসকে বিয়ে করেন।

মোসলে স্কুলে খুবই মেধাবী ছাত্র ছিলেন। তিনি এটন মহাবিদ্যালয়ে যোগদানের জন্য রাজা বৃত্তি লাভ করেন। ১৯০৬ সালে তিনি এটনে রসায়ন এবং পদার্থ পুরস্কার অর্জন করেন। অক্সফোর্ড বিশ্ববিদ্যালয় থেকে ১৯১০ সালে স্নাতক পাশ করার পরে মোসলে স্যার আর্নেস্ট রাদারফোর্ডের তত্ত্বাবধানে ডেমোনস্ট্রাটর পদে ম্যানচেষ্টার বিশ্ববিদ্যালয়ে যোগ দেন।

## আরও পড়ুন
* 
* 
* 

## বহিঃসংযোগ
* Moseley's original articles
* Annotated bibliography for Henry Moseley from the Alsos Digital Library
* http://hyperphysics.phy-astr.gsu.edu/hbase/quantum/moseley.html A better quality re-drawn Moseley plot.

## তথ্যসূত্র

বিষয়শ্রেণী:ইংরেজ পদার্থবিজ্ঞানী
বিষয়শ্রেণী:১৮৮৭-এ জন্ম
বিষয়শ্রেণী:১৯১৫-এ মৃত্যু
বিষয়শ্রেণী:পর্যায় সারণীর সাথে জড়িত ব্যক্তি
বিষয়শ্রেণী:ট্রিনিটি কলেজ, অক্সফোর্ডের প্রাক্তন শিক্ষার্থী
বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা
বিষয়শ্রেণী:প্রথম বিশ্বযুদ্ধে নিহত ব্রিটিশ সামরিক কর্মকর্তা
বিষয়শ্রেণী:মাতেউচি পদক বিজয়ী
বিষয়শ্রেণী:সামার ফিল্ডস স্কুলে শিক্ষিত ব্যক্তি
কাহ্নপাদ

**কাহ্নপাদ** () বা **কাহ্ন পা** বা **কনহপা** বা **কাহ্নিল পা** বা **কৃষ্ণপাদ** বা **কৃষ্ণাচার্য্য** চুরাশিজন বৌদ্ধ মহাসিদ্ধদের মধ্যে একজন ছিলেন। বাংলা সাহিত্যের আদি নির্দশন চর্যাপদের কবিগোষ্ঠীর মধ্যে তিনি শ্রেষ্ঠ ও সর্বাধিক ১৩টি পদের রচয়িতা।

## পরিচয়
তিব্বতী ঐতিহ্যানুসারে, ব্রাহ্মণ বংশজাত নাথপন্থী ও পরে সহজিয়া মতে দীক্ষাপ্রাপ্ত আচার্য কৃষ্ণপাদ বা কাহ্ন পা বৌদ্ধ মহাসিদ্ধ জলন্ধরীপাদের শিষ্য ছিলেন। সহজপন্থী তান্ত্রিক কাহ্ন পা সিদ্ধাচার্য, মন্ডলাচার্য ইত্যাদি উপাধিতে ভূষিত হন। তিব্বতী বৌদ্ধ লামা তারানাথের মতে, বিদ্যানগর নামক স্থানে তাঁর বাসস্থান ছিল। সম্প্রতি বাংলা সাহিত্যের ইতিহাস গবেষক প্রখ্যাত বৌদ্ধ ধর্মীয় অধ্যক্ষ জিতেন্দ্র লাল বড়ুয়া “নেত্রকোণা: অতীত ও বর্তমান” শীর্ষক এক গবেষণামূলক রচনায় ভাষাবিচারে কাহ্নপাকে বাংলাদেশের নেত্রকোণা জেলার আটপাড়া উপজেলার কৃষ্ঠপুর গ্রামের সন্তান বলে দাবী করেছেন। কাহ্নপা সোমপুর মহাবিহারে সাধনা করতেন। তিনি হেবজ্র, যমান্তক প্রভৃতি বজ্রযান তন্ত্রসাধনার ওপর পঞ্চাশটির ওপর গ্রন্থ রচনা করেন। তিনি চর্যাপদের তেরোটি পদ রচনা করেন। তবে কাহ্নপা রচিত ২৪তম পদটি পাওয়া যায়নি।  পালরাজবংশের তৃতীয় রাজা দেবপালের রাজত্বকালে (আনু. ৯০০-৫০) তিনি বর্তমান ছিলেন।

## কাহ্নপার পদগুলো

চর্যাদের কবিদের মধ্যে সর্বাধিক পদ রচয়িতা কাহ্নপা পদসংখ্যা ১৩ টি। পদ নং ৭,৯,১০,১১,১২,১৩,১৮,১৯,৩৬,৪০,৪২,৪৫ এবং ২৪ তম পদ পাওয়া যায়নি। ১৩ ও ১৮ নং পদে তার বিবাহের সংবাদ পাওয়া যায়।

## তথ্যসূত্র

## বহিঃসংযোগ

বিষয়শ্রেণী:চর্যাপদের কবি
বিষয়শ্রেণী:মহাসিদ্ধ
বিষয়শ্রেণী:নেত্রকোণা জেলার ব্যক্তি
বিষয়শ্রেণী:পূর্ববঙ্গে জন্ম
বিষয়শ্রেণী:ভারতীয় বৌদ্ধ
বিষয়শ্রেণী:বাঙালি পুরুষ কবি
বিষয়শ্রেণী:ভারতীয় পুরুষ কবি
বিষয়শ্রেণী:বজ্রযান
বিরূ পা

**বিরূ পা** বা **বিরূপাদ** বৌদ্ধ ধর্মের চুরাশিজন বৌদ্ধ মহাসিদ্ধদের মধ্যে একজন ছিলেন।

## পরিচয়
মহাসিদ্ধ জালন্ধরী পার শিষ্য বিরূ পা পাল সম্রাট দেবপালের শাসনকালে ত্রিপুরার পূর্বদিকে জন্মগ্রহণ করেন। ব্স্তান-'গ্যুর গ্রন্থসঙ্কলনে তার লেখা দশটি পুঁথি, বিরূপাদ চতুরশীতি ও দোহাকোষ নামক গ্রন্থ স্থান পেয়েছে। হরপ্রসাদ শাস্ত্রীর মতে তিনি বিরূপগীতিকা ও বিরূপবজ্রগীতিকা নামক দুইটি গীতিগ্রন্থের লেখকও ছিলেন। তিনি চর্যাপদের একটি পদ রচনা করেন। ডোম্বী পা তার শিষ্য ছিলেন।

## তথ্যসূত্র

বিষয়শ্রেণী:চর্যাপদের কবি
বিষয়শ্রেণী:ভারতীয় বৌদ্ধ
বিষয়শ্রেণী:মহাসিদ্ধ
বিষয়শ্রেণী:বোধিসত্ত্ব
বিষয়শ্রেণী:তিব্বতের ইতিহাস
বিষয়শ্রেণী:বৌদ্ধ ধর্মপ্রচারক
বিষয়শ্রেণী:৮ম শতাব্দীর ভারতীয় দার্শনিক
ভুসুক পা

চর্যাগীতি রচনার সংখ্যাধিক্যে দ্বিতীয় স্থানের অধিকারী হলেন চর্যাপদের বাঙ্গালি কবি ভুসুক পা। তাঁর রচিত আটটি পদ চর্যাপদ গ্রন্থে সংগৃহীত হয়েছে।  সৌরাষ্ট্রের রাজপুত্র শান্তিদেবেরও অপর নাম ভুসুকু ছিল তবে শান্তিদেব ভূসুকু আর কবি ভুসুকু এক ব্যক্তি কিনা সেই বিষয়ে পণ্ডিত হরপ্রসাদ শাস্ত্রী যথেষ্ট সংশয় প্রকাশ করেছেন। পন্ডিত হরপ্রসাদ শাস্ত্রীর মতে "কবি ভুসুকু" বাঙালি ছিলেন। শান্তিদেব ভুসুকু তার শেষ জীবনে নালন্দায় বৌদ্ধ ভিক্ষু হিসেবে নিঃসঙ্গ ভাবে অবস্থান করেন। সেজন্য ভুক্তির ভু, সুপ্তির সু এবং কুটিরের কু -এই তিন আদ্যক্ষর যোগে তাঁকে ভুসুক বলে পরিহাস করা হত। ডঃ মুহাম্মদ শহীদুল্লাহ্‌র মতে শান্তিদেব ভুসুক সাত শতকের দ্বিতীয়ার্ধে বর্তমান ছিলেন। রাহুল সাংকৃত্যায়নের মতে ভুসুকুর জীবিৎকালের শেষ সীমা ৮০০ খ্রিস্টাব্দ। বাংলায় মহারাজ ধর্ম পালের রাজত্বকালে (৭৭০-৮০৬ খ্রিস্টাব্দ) কবি ভুসুকু জীবিত ছিলেন। তিনি রাউত বা অশ্বারোহী সৈনিক ছিলেন। পরে ভিক্ষু ও সিদ্ধ হন। 'আজি ভুসুকু বঙ্গালী হইলী। নিঅ ঘরিণী চন্ডালে লেলী।' - কবি ভুসুকু স্বয়ং এই উক্তির মাধ্যমে নিজেকে বাঙ্গালী বলে উল্লেখ করেছেন। তাঁর স্বরচিত চর্যাগীতির এই উক্তিকে প্রমাণ স্বরূপ বিবেচনা করে তাঁকে বাঙ্গালী কবি হিসেবে গণ্য করা হয়।

## তথ্যসূত্র

সূত্রঃ বাংলা সাহিত্যের ইতিহাস, মাহবুবুল আলম।

বিষয়শ্রেণী:চর্যাপদের কবি
বিষয়শ্রেণী:বাংলা সাহিত্যের ইতিহাস
শবর পা

**শবর পা** বা **শবরপাদ** বা **শবরীপাদ** বৌদ্ধ ধর্মের চুরাশিজন বৌদ্ধ মহাসিদ্ধদের মধ্যে একজন ছিলেন।

## পরিচয়
শবর পা অষ্টম শতাব্দীর শেষভাগ থেকে নবম শতাব্দীর প্রথমার্ধের সময়কালের মহাসিদ্ধ ছিলেন। তিব্ববতী ঐতিহ্যানুসারে তিনি বঙ্গাল দেশের পর্বতবাসী একজন ব্যাধ ছিলেন। রসায়ানাচার্য নাগার্জুন শবর পা ও তার দুই স্ত্রীকে তন্ত্রমতে দীক্ষা প্রদান করেন। ব্স্তান-'গ্যুর গ্রন্থসঙ্কলনে তার লেখা বজ্রযান গ্রন্থের উল্লেখ রয়েছে। চর্যাচর্যবিনিশ্চয় গ্রন্থে তার লেখা দুইটি সঙ্গীত রয়েছে।

## তথ্যসূত্র

## আরো পড়ুন
*Dowman, Keith, trans., Masters of Mahāmudrā: Songs and Histories of the Eighty-Four Buddhist Siddhas, Albany, NY: SUNY Press, 1985.
*English, Elizabeth, Vajrayoginī: Her Visualizations, Rituals and Forms, Boston: Wisdom, 2002.
* Jampa Thaye (1990). Garland of Gold. UK: Ganesha. p.&nbsp;128. .
* Kalu Rinpoche (1986). The Dharma that Illuminates All Beings Like the Light of the Sun and the Moon. USA: State University of New York, Albany. .
*Linrothe, Rob, Holy Madness: Portraits of Tantric Siddhas, Chicago: Serindia Publications, 2006.
*Templeman, David, trans., The Seven Instruction Lineages by Jo-nang-Tārānātha, Dharamsala: Library of Tibetan Works and Archives, 1983.

বিষয়শ্রেণী:চর্যাপদের কবি
বিষয়শ্রেণী:ভারতীয় বৌদ্ধ
বিষয়শ্রেণী:মহাসিদ্ধ
দারিক পা

চর্যাপদ গ্রন্থে **দারিক পার** একটি পদ গৃহীত হয়েছে। কারও কারও মতে দারিক পা লুই পার শিষ্য। সে হিসাবে তাঁর সময়কাল অষ্টম শতকের শেষ ভাগ ও নবম শতকের প্রথমার্ধ। তাঁর চর্যাপদের ভাষা প্রাচীন বাংলা। অন্য মতে শালীপুত্রের রাজা ইন্দ্রপালই দারিক পা। তাঁর জন্মস্থান উরিষ্যার শালীপুত্র। তিনি পরে সিদ্ধ হন।

## তার লেখা গান


সুনকরুণরি অভিনচারেঁ কাঅবাক্‌চিএ।
বিলসই দারিক গঅণত পারিমকুলেঁ॥ ধ্রু॥
অলক্খলক্খণচিত্তা মহাসুহেঁ।
বিলসই দারিক গঅণত পারিমকুলেঁ॥ ধ্রু॥
কিন্তো মন্তে কিন্তো তন্তে কিন্তো রে ঝাণবখানে।
অপইঠানমহাসুহলীলেঁ দুলখ পরমনিবাণে॥ ধ্রু॥
দুঃখেঁ সুখেঁ একু করিআ ভুঞ্জই ইন্দীজানী।
স্বপরাপর ন চেবই দারিক সঅলানুত্তরমাণী॥ ধ্রু॥
রাআ রাআ রাআ রে অবর রাঅ মোহেরা বাধা।
লুইপাঅপসাএঁ দারিক দ্বাদশ ভুঅণেঁ লধা


## তথ্যসূত্র

## আরো পড়ুন
*বাংলা সাহিত্যের ইতিহাস, মাহবুবুল আলম।

বিষয়শ্রেণী:চর্যাপদের কবি
বিষয়শ্রেণী:ভারতীয় বৌদ্ধ
বিষয়শ্রেণী:মহাসিদ্ধ
ডোম্বী পা

চর্যাপদ গ্রন্থে ডোম্বী পার একটি পদ গৃহীত হয়েছে। ডঃ মুহাম্মদ শহীদুল্লাহ্‌র মতে ডোম্বী পা ত্রিপুরা বা মগধের রাজা ছিলেন। তার গুরু ছিলেন বিরূপ পা ডোম্বী পার জীবৎকাল ৭৯০ থেকে ৮৯০ খ্রিস্টাব্দ। রাহুল সাংকৃত্যায়নের মতে ডোম্বী পার জীবৎকালের শেষ সীমা দেবপালের রাজত্বকালে (৮০৬-৪৯ খ্রিষ্টাব্দ) ৮৪০ খ্রিষ্টাব্দ অবধি। তিনি বর্ণে ক্ষত্রিয়, নিবাস মগধ এবং চুরাশি জন মহাসিদ্ধের একজন।

## আরো পড়ুন
*বাংলা সাহিত্যের ইতিহাস, মাহবুবুল আলম।

বিষয়শ্রেণী:চর্যাপদের কবি
বিষয়শ্রেণী:ভারতীয় বৌদ্ধ
বিষয়শ্রেণী:মহাসিদ্ধ
কুক্কুরী পা

**কুক্কুরী পা** বা *কুক্কুরীপাদ*' বৌদ্ধ ধর্মের চুরাশিজন বৌদ্ধ মহাসিদ্ধদের মধ্যে একজন ছিলেন।

## পরিচয়
মহাসিদ্ধ কুক্কুরী পা বাংলার এক ব্রাহ্মণ পরিবারে জন্মগ্রহণ করেন এবং পরবর্তীকালে বৌদ্ধ তন্ত্রে দীক্ষালাভ করেন। তিনি বৌদ্ধ তন্ত্র সাধনায় মহামায়া সাধনার সূচনা করেন। ব্স্তান-'গ্যুর গ্রন্থসঙ্কলনে তার লেখা ছয়টি তন্ত্র সম্বন্ধীয় গ্রন্থের উল্লেখ রয়েছে। তিনি চর্যাপদে চারটি গীত বা পদ রচনা করেন।

## তথ্যসূত্র

বিষয়শ্রেণী:চর্যাপদের কবি
বিষয়শ্রেণী:ভারতীয় বৌদ্ধ
বিষয়শ্রেণী:মহাসিদ্ধ
ছিয়াত্তরের মন্বন্তর

**ছিয়াত্তরের মন্বন্তর** বাংলার ইতিহাসে সর্বাপেক্ষা ভয়াবহ দুর্ভিক্ষ নামে পরিচিত। ১১৭৬ বঙ্গাব্দে (খ্রি. ১৭৭০) এই দুর্ভিক্ষ হয়েছিল বলে একে 'ছিয়াত্তরের মন্বন্তর' বলা হয়।

## কারণ

১৭৫৬ সালে নবাব সিরাজউদ্দৌলা কলকাতা দখল করে নেবার পরে (২০ জুন) লর্ড ক্লাইভ এবং ওয়াটসন তামিলনাড়ু থেকে জাহাজযোগে সৈন্যবাহিনী নিয়ে আসেন ও কলকাতা পুনর্দখল করেন (২জানুয়ারি,১৭৫৭)। চন্দননগর দখল করার পরে সিরাজউদৌল্লাকে উৎখাত করার জন্য সিরাজের পরিবারের কয়েকজন ও মীরজাফর, উমিচাঁদ, জগত শেঠ প্রমুখদের সঙ্গে ষড়যন্ত্র করেন। চুক্তি মতো কাজ হয় ও নদীয়ার পলাশির প্রান্তরে সিরাজউদৌল্লার সঙ্গে প্রহসন মূলক যুদ্ধ হয়। সিরাজউদৌল্লা পরাজিত হয়ে পালাবার কালে ধরা পড়ে নিহত হন। চুক্তি মতো মীরজাফর নবাব হন এবং ক্লাইভ নগদ ত্রিশ লক্ষ টাকা ও চব্বিশ পরগনার জায়গিরদারি লাভ করেন। জায়গির থেকে ক্লাইভের বছরে তিন লক্ষ টাকা আয় হত। পরে ১৭৬০-এ ক্লাইভ দেশে ফিরে যান। এ দিকে তার অভাবে ইংরেজরা বিপর্যস্ত হয়ে পড়ে, তখন আবার ক্লাইভের ডাক পড়ে। ক্লাইভ এ দেশে আবার ফিরে আসেন ১৭৬৫ খ্রিষ্টাব্দের মে মাসে এবং ইংরেজ সরকারের গভর্নর নিযুক্ত হন। তিনি তখন দিল্লির বাদশাহ শাহ আলমের কাছ থেকে বাংলা-বিহার-ওড়িশার দেওয়ানি লাভ করেন (১৭৬৫, আগস্ট ১)। বিহার-ওড়িশার প্রকৃত শাসন ক্ষমতা লাভ করে, নবাবের নামে মাত্র অস্তিত্ব থাকে। ফলে পূর্ব ভারতের এই অঞ্চলে যে শাসন-ব্যবস্থা চালু হয় তা **দ্বৈত শাসন** নামে পরিচিত। নবাবের হাতে থাকে প্রশাসনিক দায়িত্ব, আর রাজস্ব আদায় ও ব্যয়ের পূর্ণ কর্তৃত্ব পায় কোম্পানি। এতে বাংলার নবাব আসলে ক্ষমতাহীন হয়ে পড়ে আর এই সুযোগে কোম্পানির লোকেরা খাজনা আদায়ের নামে অবাধ লুণ্ঠন ও অত্যাচার শুরু করে দেয়। সে বছর অনাবৃষ্টি কারণে ফসলের উৎপাদন অনেক পরিমাণ কমে যায় । তদুপরি ভূমিরাজস্ব ব্যবস্থা এবং খাদ্যবাজারে মধ্যস্বত্বভোগীদের দৌরাত্ম্যের ফলে অবস্থার চরম অবনতি ঘটে। অথচ ব্রিটিশরাজের কোম্পানি শাসকরা পুরো বিষয়টিকে প্রাকৃতিক বিপর্যয় বলে দাবি করে। কিন্তু ভিন্ন সাক্ষ্য থেকে জানা যায় যে, ১৭৬৮ সনে আদায়কৃত রাজস্ব দেড় কোটি রুপির চেয়ে ১৭৭১ সনের আদায়কৃত রাজস্বের পরিমাণ ৫,২২,০০০ রুপি বেশি ছিল, অথচ এর আগের বছরেই ঘটে যায় দুর্ভিক্ষ। এভাবে, কোম্পানি শাসনের সহযোগিতায়, খাদ্যশস্যের বাজার থেকে মুনাফা লুট এবং অতিরিক্ত রাজস্ব আদায়ের উদ্দেশ্য চরিতার্থ করার কারণে জনমানুষের ভোগান্তি চরমে পৌঁছে। পরিণতিতে মারাত্মক দুর্ভিক্ষপীড়িত এলাকাগুলি হয়ে পড়ে জনশূন্য। জনসংখ্যার এক-তৃতীয়াংশ, প্রায় ১ কোটি মানুষ দুর্ভিক্ষে মারা যায়। কৃষি উৎপাদন আর রাজস্ব আদায় অনুরূপহারে কমে যায়। দেশে দেখা দেয় চরম বিপর্যয় ও দুর্ভিক্ষ।  কয়েক লক্ষ মানুষ না খেতে পেয়ে মারা যান। এ সময় বাংলার গর্ভনর ছিলেন কার্টিয়ার।

## পাদটীকা

## তথ্যসূত্র

## বহিঃসংযোগ

বিষয়শ্রেণী:বাংলার ইতিহাস
বিষয়শ্রেণী:বাংলাদেশে দুর্ভিক্ষ
বিষয়শ্রেণী:বেঙ্গল প্রেসিডেন্সি
বিষয়শ্রেণী:বিহারের ইতিহাস
বিষয়শ্রেণী:এশিয়ায় গণহত্যা
বিষয়শ্রেণী:বাঙালি গণহত্যা
কোয়ালা

**কোয়ালা** এক ধরনের মারসুপিয়াল অর্থাৎ ক্যঙ্গারুর মত থলিযুক্ত স্তন্যপায়ী প্রাণী। কোয়ালার বাসস্থান অস্ট্রেলিয়া মহাদেশ। কোয়ালা দেখতে অনেকটা ভালুকের (Bear) জাতভাই পান্ডার (Panda) মত তাই কথ্য ভাষায় একে অনেকসময় "**কোয়ালা বিয়ার" (Koala Bear)** বলা হয়।

কোয়ালার প্রধান খাদ্য **[[ইউক্যালিপটাস]] পাতা** । কোয়ালার মত খুব কম স্তন্যপায়ী আছে যারা ইউক্যালিপটাস পাতা হজম করতে পারে, কারণ ইউক্যালিপটাস পাতায় অনেক বিষাক্ত ফেনল ও তারপিন তেল জাতীয় পদার্থ থাকে। **খুব অল্প [[প্রোটিন]]** ও অত্যধিক ছিবড়ে ওয়ালা (fibrous) এই খাবার হজম করার জন্য কোয়ালার প্রধান অস্ত্র হল পৃথিবীর দীর্ঘতম সিকাম যা দু মিটার পর্যন্ত লম্বা হতে পারে (যা মানুষের ক্ষেত্রে একটা ছোট্ট ভার্মিফর্ম আপ্যেণ্ডিক্সে পর্যবসিত)।
## চিত্রশালা

Koala.jpg
Koala-ag1.jpg
Cutest Koala.jpg
Friendly Male Koala.JPG
Koala02.jpeg


## তথ্যসূত্র

বিষয়শ্রেণী:স্তন্যপায়ী প্রাণী
বিষয়শ্রেণী:ওশেনিয়ার প্রাণিকুল
বিষয়শ্রেণী:তৃণভোজী স্তন্যপায়ী প্রাণী
বিষয়শ্রেণী:১৮১৭-এ বর্ণিত স্তন্যপায়ী
মোর্স কোড

right|thumb|আন্তর্জাতিক মোর্স কোড
**মোর্স কোড** কোন ভাষার বর্ণকে কোডে রুপান্তরের একধরনের পদ্ধতি যা দিয়ে এক ধরনের ছন্দের মাধ্যমে টেলিযোগাযোগ করা হয়। মোর্স কোড স্যামুয়েল মোর্স এর নামে নামকরণ করা হয়েছে। স্যামুয়েল মোর্স ১৮৪০ সালে বৈদ্যুতিক টেলিগ্রাফ যোগাযোগের জন্য প্রথম এ কোড তৈরি করেন।

মোর্স কোড কোন উপাদানের "সংক্ষিপ্ত এবং দীর্ঘ" এ দুটি আবশ্যকীয় উপাদান নিয়ে গঠিত। এক্ষেত্রে কোন উপাদানের "সংক্ষিপ্ত এবং দীর্ঘ" এ দুটি রূপের এক ধরনের পর্যায়ক্রম যার মাধ্যমে কোন তথ্যের বর্ন, সংখ্যা, যতি-চিহ্ন ইত্যাদিকে উপস্থাপন করা যায়।
এতে এই "সংক্ষিপ্ত এবং দীর্ঘ" উপাদান হিসেবে শব্দ, চিহ্ন, স্পন্দন, কোন যন্ত্রের সুইচ অন বা অফ এবং সাধারনভাবে ব্যবহৃত "ডট(ডিট)" এবং "ড্যাশ(ডাহ্)" ইত্যাদি ছাড়াও আরো অসংখ্য জিনিস ব্যবহার করা যেতে পারে। "ওয়ার্ড পার মিনিট" হিসাবে মোর্স কোড হিসাব করা হয়ে থাকে।

## ব্যবহার
রেডিও যোগাযোগের জন্য প্রথম দিকে মোর্স কোড ব্যাপক ভাবে ব্যবহৃত হত। এমন কি বিংশ শতাব্দির প্রথম দিকেও টেলিগ্রাফ লাইন, সমূদ্রের নিচের কেবল এবং রেডিও সার্কিটে দ্রুতগতির যোগাযোগ মোর্স কোডের মাধ্যমে করা হত।

পেশাগত ভাবে পাইলট, এয়ার ট্রাফিক নিয়ন্ত্রণকারী, জাহাজের ক্যাপ্টেন, সামুদ্রিক স্টেশন চালনাকারীদের মোর্সকোডে খুবই ভাল দক্ষতা থাকতে হয়।

আকাশে বিমান চালানোর সুবিধার্থে গঠিত বিভিন্ন বেইজ স্টেশন যেমন VHF Omni-directional Radio Range (VORs); Non-Directional Beacon (NDB) আকাশে চলমান বিমানের বিভিন্ন সমস্যা সমাধানে জন্য প্রতিনিয়ত নিজেরদের অস্তিত্ত্ব জানান দিতে মোর্স কোডের ব্যবহার করে।

যুক্তরাষ্ট্রের ফেডেরাল কমিউনিকেশন কমিশন এখনো সামুদ্রিক যোগাযোগের জন্য মোর্সকোড ব্যবহার করে।

মোর্স কোডের সবচেয়ে বড় সুবিধা হল এটি নানারকম ভাবে যোগাযোগের জন্য ব্যবহার করা যায়। শব্দ, চিহ্ন, পাল্স, রেডিও সিগনাল, রেডিও অন অফ, আয়নার আলো, লাইট অন অফ ইত্যাদি নানা উপায়ে মোর্সকোডের মাধ্যমে তথ্য প্রেরণ করা যায়।
একারণেই S O S মেসেজ পাঠানোর জন্য মোর্স কোড সবচেয়ে উপযোগী।

## উপাদান
সাধারণত দুটি উপাদানের মাধ্যমে কিছু প্রকাশ করতে আরও তিনটি উপাদান দরকার হয়। অর্থাৎ এ পদ্ধতিতে কিছু প্রকাশ করতে প্রকৃতপক্ষে পাঁচটি উপাদান দরকার।
উপাদানগুলো নিম্নে দেয়া হল :

# ( . ) যাকে ‘ডট’ বা ‘ডিট’ বা ‘টরে’ বলে।
# ( -) যাকে বলে ‘ডেশ’ বা ‘ ডাহ্’ বা ‘টক্কা’।
# ডট এবং ডেশের মধ্যবর্তী ফাঁকা স্থান। (ফাঁকা স্থানটাই উপাদান)
# দুটি বর্ণের মধ্যের ফাঁকা স্থান।
# দুটি শব্দের মধ্যের ফাঁকা স্থান।

উপরিউক্ত উপাদানগুলোই বিভিন্ন বিন্যাসে ব্যবহার করে মোর্স কোডের মাধ্যমে মনের ভাব প্রকাশ করা যায়। মোর্সকোডের উপাদান পাঁচটি হলেও যেহেতু এর মূল উপাদান দুটি তাই একে বাইনারির মাধ্যমও প্রকাশ করা যায়।

## বহিঃসংযোগ
মোর্স কোড অনুবাদক, অডিও এবং ফ্ল্যাশ সিগন্যাল ( EN )

বিষয়শ্রেণী:টেলিযোগাযোগ
বিষয়শ্রেণী:মার্কিন উদ্ভাবন
জ্যোতির্বৈজ্ঞানিক একক

**জ্যোতির্বিদ্যার একক** বা **মহাকাশীয় একক** (, সংক্ষেপে AU বা au বা a.u. বা কখনো ua) দৈর্ঘ্যের একটি একক। এটি সূর্য ও পৃথিবীর মধ্যকার গড় দূরত্বের প্রায় সমান। অতীতে পৃথিবীর অপসূর ও অনুসূরের গড় কে মহাকাশীয় এককের মান ধরা হলেও, AU-কে বর্তমানে সংজ্ঞায়িত করা হয় ঠিক ১৪৯ ৫৯৭ ৮৭০ ৭০০ মিটার (প্রায় ১৫০ মিলিয়ন কিলোমিটার বা ৯৩ মিলিয়ন মাইল) হিসেবে। 

এককটির সংকেত নিয়ে মতভেদ আছে। ফ্রান্সের ব্যুরো আঁতেরনাসিওনাল দে পোয়াদ এ মেস্যুর "ua" ( অনুসারে) সংকেতের ব্যবহার সুপারিশ করেন https://web.archive.org/web/20120716204133/http://www.bipm.org/en/si/si_brochure/chapter4/table7.html, কিন্তু মার্কিন যুক্তরাষ্ট্র ও অন্যান্য ইংরেজিভাষী দেশগুলোতে উল্টোটাই বেশি প্রচলিত। আন্তর্জাতিক জ্যোতির্বৈজ্ঞানিক ইউনিয়ন "au" https://web.archive.org/web/20060620111248/http://www.iau.org/IAU/Activities/nomenclature/units.html এবং আন্তর্জাতিক মান আইএসও ৩১-১ (ISO 31-1) "AU"-এর ব্যবহার সুপারিশ করে।

## দূরত্ব
পৃথিবীর কক্ষপথ বৃত্তাকার নয়, বরং উপবৃত্তাকার। প্রাথমিকভাবে জ্যোতির্বিদ্যার একককে এই কক্ষপথের বৃহৎ অক্ষের অর্ধেক দৈর্ঘ্য হিসেবে সংজ্ঞায়িত করা হয়। ১৯৭৬ সালে আন্তর্জাতিক জ্যোতির্বৈজ্ঞানিক ইউনিয়ন জ্যোতির্বিদ্যার এককের সুক্ষ্মতর সংজ্ঞা দেন। এই সংজ্ঞামতে সূর্য থেকে যে দূরত্বে থেকে নগণ্য ভরের একটি কণিকা অবিচলিত বৃত্তাকার কক্ষপথে ঘুরলে তার আবর্তনকাল হয় ৩৬৫.২৫৬ ৮৯৮ ৩ দিন (অর্থাৎ ১ গাউসীয় বছর) সেটিই জ্যোতির্বিদ্যার একক।

## ইতিহাস
সামোসের আরিস্তার্কুস অর্ধচন্দ্র ও সূর্যের মধ্যকার কোণ পরিমাপ করেন (৮৭°) এবং এর ওপর ভিত্তি করে অনুমান করেন যে পৃথিবী থেকে সূর্যের দূরত্ব হল পৃথিবী থেকে চাঁদের দূরত্বের প্রায় ২০ গুণ। প্রকৃতপক্ষে এ অনুপাতটি প্রায় ৩৯০।

কাইসারেয়ার ইউসেবিয়ুস রচিত প্রায়েপারাতিও এভানগেলিকা অনুযায়ী এরাতোস্থেনেস পৃথিবী থেকে সূর্যের দূরত্ব হিসাব করে পান "σταδιων μυριαδας τετρακοσιας και οκτωκισμυριας" অর্থাৎ ৪,০৮০,০০০ স্তাদিয়া (ই. এইচ. গিফোর্ডের ১৯০৩ সালের অনুবাদ অনুযায়ী) কিংবা ৮০৪,০০০,০০০ স্তাদিয়া (এদুয়ার্দ দে প্লাস -এর ১৯৭৪-১৯৯১ সংস্করণ অনুযায়ী)। গ্রিক স্তাদিয়ুমের দৈর্ঘ্য ১৮৫ মিটার ধরে গণনা করলে প্রথম অনুবাদটি ৭৫৫,০০০ কিমি নির্দেশ করে, যা প্রকৃত দূরত্বের অনেক কম; কিন্তু দ্বিতীয় অনুবাদটি ১৪৯ মিলিয়ন কিমি নির্দেশ করে, যা প্রায় সঠিক।

## উদাহরণ
নিচের দূরত্বগুলো আনুমানিক গড় দূরত্ব। জ্যোতিষ্কদের অন্তর্বর্তী দূরত্ব কক্ষপথ ও অন্যান্য কারণে সময়ের সাথে সাথে পরিবর্তিত হয়ে যায়।

* সূর্য থেকে পৃথিবীর দূরত্ব ১.০০ ± ০.০২ AU।
* চাঁদ থেকে পৃথিবীর দূরত্ব ০.০০২৬ ± ০.০০০১ AU।
* সূর্য থেকে মঙ্গলগ্রহের দূরত্ব ১.৫২ ± ০.১৪ AU।
* সূর্য থেকে বৃহস্পতির দূরত্ব ৫.২০ ± ০.০৫ AU।
* সূর্য থেকে প্লুটোর দূরত্ব ৩৯.৫ ± ৯.৮ AU।
* ৯০৩৭৭ সেডনার কক্ষপথ সূর্য থেকে ৭৬ ও ৯৪২ AU-এর মধ্যে ওঠানামা করে; সূর্য থেকে সেডনার বর্তমান (২০০৬) দূরত্ব প্রায় ৯০ AU।
* নভেম্বর ২০০৫ তারিখের হিসাব অনুযায়ী ভয়েজার ১ (মানবনির্মিত সবচেয়ে দূরবর্তী বস্তু) থেকে সূর্যের দূরত্ব ৯৭ AU।
* সৌরজগতের গড় ব্যাস (উর্টের মেঘকে ধরে) প্রায় ১০৫ AU।
* প্রক্সিমা সেন্টরি (নিকটতম তারা) থেকে সূর্যের দূরত্ব প্রায় ২৬৮ ০০০ AU।
* আর্দ্রার গড় ব্যাস প্রায় ২.৫৭ AU।
* আকাশগঙা ছায়াপথের কেন্দ্র থেকে সূর্যের দূরত্ব প্রায় ১.৭×১০৯ AU।

## তথ্যসূত্র

বিষয়শ্রেণী:জ্যোতির্বিজ্ঞানে ব্যবহৃত একক
বিষয়শ্রেণী:দূরত্বের একক
বিষয়শ্রেণী:দৈর্ঘ্যের একক
আমেরিসিয়াম

থাম্ব|ডান|অ্যামেরিসিয়াম বোতাম
থাম্ব|অ্যামারিসিয়াম
**অ্যামেরিসিয়াম** একটি কৃত্রিম মৌল, যার সংকেত Am এবং পারমাণবিক সংখ্যা ৯৫। এটি পর্যায় সারণির ৭ম শ্রেণি ও ৯ম পর্যায় এ অবস্থিত। পর্যায় সারণিতে ৬ষ্ঠ শ্রেণি ও ৯ম পর্যায়ে অবস্থিত মৌলের নাম ইউরোপিয়াম (ইউরোপের নামানুসারে), তাই মিল রক্ষা করতে আমেরিকার নামানুসারে এর নাম রাখা হয় অ্যামেরিসিয়াম। এটি এ্যাকটিনাইড শ্রেণীর একটি তেজস্ক্রিয় ধাতব মৌল। অ্যামেরিসিয়ামের একটি বড় অংশ ইউরেনিয়াম বা প্লুটোনিয়ামকে নিউট্রন কণিকা দ্বারা আঘাত করে তৈরি করা হয়। পারমাণবিক চুল্লিতে এক টন ব্যবহৃত জ্বালানি তে ১০০ গ্রাম অ্যামেরিসিয়াম থাকে। এটি ইউরেনিয়াম-পরবর্তী কৃত্রিম মৌলগুলির মধ্যে চতুর্থ আবিষ্কার।

## আবিষ্কার
গ্লেন থিওডোর সিবোর্গ, রাল্‌ফ এ জেম্‌স, লিয়ন ও মর্গ্যান এবং আলবার্ট ঘিওর্সো - এই চারজন বিজ্ঞানী ১৯৪৪ সালে পারমাণবিক চুল্লীর সাহায্যে প্লুটোনিয়াম-২৩৯ নামক আইসোটোপটি থেকে প্রথম অ্যামেরিসিয়াম-২৪১ আইসোটোপটি তৈরি করেন। এর কয়েকমাস আগে কুরিয়াম (পারমাণবিক সংখ্যা-৯৬) তৈরি করা হয়। অর্থাৎ এটিকে চতুর্থ ইউরেনিয়ামোত্তর মৌল বলা যায়।

## সাধারণ বৈশিষ্ট্য
অ্যামেরিসিয়াম একটি রুপালি রঙের নরম তেজস্ক্রিয় ধাতু, কিন্তু বাতাসের সংস্পরশে দ্রুত মলিন রঙ ধারণ করে। এর ঘনত্ব ১২ গ্রাম/সিসি। আর গলনাঙ্ক ১১৭৩ ডিগ্রি সেলসিয়াস ও স্ফুটনাঙ্ক ২৬০৭ ডিগ্রি সেলসিয়াস।

## ব্যবহার
শিল্পক্ষেত্রে এর বহুল ব্যবহার রয়েছে। অ্যামেরিসিয়াম থেকে প্রাপ্ত তেজস্ক্রিয় গামা রশ্মির বিকিরণ কাজে লাগিয়ে বেশ কয়েকটি যন্ত্র কাজ করে। যেমন :
# ফ্লুইড-ডেনসিটি গজ (Fluid-Density Gauge)
# পুরুত্ব গজ (Thickness Gauge)
# বিমানের জ্বালানীর গজ (Aircraft Fuel Gauge)
# দূর নিয়ন্ত্রণ যণ্ত্রপাতি (Remote sensing devices)

## নিবন্ধের উৎস
* উচ্চ মাধ্যমিক রসায়ন প্রথম পত্র - প্রফেসর মো. মহির উদ্দিন, লায়লা মুসতারিন, ড. তানভীর মুসলিম, হাছিনা বেগম।
* উচ্চ মাধ্যমিক রসায়ন প্রথম পত্র - ড. সরোজ কান্তি সিংহ হাজারী, হারাধন নাগ।
* ব্রিটানিকা বিশ্বকোষ (Encyclopedia Britannica)

## গ্যালারি

চিত্র:Americium microscope.jpg|মাইক্রোস্কোপের নিচে অ্যামেরিসিয়াম


## আরও দেখুন

* গ্লেন সিবোর্গ
* মৌলিক পদার্থ
* পর্যায় সারণী
* ট্রান্সইউরেনিয়াম মৌল
* তেজস্ক্রিয়তা

## তথ্যসূত্র

বিষয়শ্রেণী:মৌলিক পদার্থ
বিষয়শ্রেণী:অ্যাক্টিনাইড
বিষয়শ্রেণী:কর্কটরোগ উৎপাদক
এনসাইক্লোপিডিয়া ব্রিটানিকা

ডান|থাম্ব|upright=1.15|''ছোটদের ব্রিটানিকা''

**এনসাইক্লোপিডিয়া ব্রিটানিকা** (, লাতিন ভাষায় *ব্রিটিশ বিশ্বকোষ*) "এনসাইক্লোপিডিয়া ব্রিটানিকা, ইনকর্পোরেটেড" কর্তৃক প্রকাশিত  জ্ঞানের ইংরেজি বিশ্বকোষ। প্রায় নিয়মিত ১০০ জন সম্পাদক ও প্রায় ৪০০০ অবদানকারীর মাধ্যমে এটি লিখিত ও সংশোধিত হয়। অনুবাদকারীদের মধ্যে এখন পর্যন্ত ১১১ জন নোবেল বিজয়ী এবং ৫ জন মার্কিন প্রেসিডেন্ট ছিলেন। একে ইংরেজি ভাষার সবচেয়ে পাণ্ডিত্যপূর্ণ বিশ্বকোষগুলোর একটি মনে করা হয়।
থাম্ব|এনসাইক্লোপিডিয়া ব্রিটানিকার প্রথম সংস্করণের শিরোনাম পৃষ্ঠা
*ব্রিটানিকা* ইংরেজি ভাষায় এখনও নিয়মিত প্রকাশিত বিশ্বকোষগুলোর মধ্যে সবচেয়ে প্রাচীন। ১৭৬৮ থেকে ১৭৭১ সালের মধ্যে স্কটল্যান্ডের এডিনবরা থেকে তিনটি আলাদা খণ্ডে এটি প্রথম প্রকাশিত হয়েছিল। এরপর দিনদিন আকার বাড়তে থাকে। দ্বিতীয় সংস্কণ প্রকাশিত হয় ১০ খণ্ডে, এবং ১৮০১ থেকে ১৮১০ সালের মধ্যে প্রকাশিত চতুর্থ সংস্করণে ছিল ২০টি খণ্ড। পাণ্ডিত্যপূর্ণ নিবন্ধের কারণে অনেক গুরুত্বপূর্ণ ব্যক্তি লেখক সমাজের অন্তর্ভুক্ত হন, এবং ৯ম (১৮৭৫-৮৯) ও ১১তম (১৯১১) সংস্করণ বিশ্বকোষের পাণ্ডিত্য ও রচনাশৈলীর ইতিহাসে যুগান্তকারী অর্জন বলে স্বীকৃত। একাদশ সংস্করণ প্রকাশ এবং একটি মার্কিন কোম্পানি কর্তৃক ব্রিটানিকা ইনকর্পোরেটেড-এর অধিগ্রহণের পর আমেরিকান পাঠকদের জনপ্রিয়তা অর্জনের জন্য বিশ্বকোষটির নিবন্ধের আকার ছোট করে বিষয় সংখ্যা আরও বাড়ানো হয়। ১৯৩৩ সালে ব্রিটানিকা বিশ্বকোষ রচনার ইতিহাসে প্রথমবারের মত তাদের ভুক্তিগুলো নিয়মিত পুনর্ম্যল্যায়ন ও সংশোধন করা শুরু করে। ২০১২ সালের মার্চে ব্রিটানিকা ইনকর্পোরেটেড ঘোষণা করে, তারা আর কাগজে মুদ্রিত সংস্করণ প্রকাশ করবে না, বরং কেবল অনলাইন সংস্করণের (*এনসাইক্লোপিডিয়া ব্রিটানিকা অনলাইন*) দিকে নজর দেবে। এর সর্বশেষ কাগজে মুদ্রিত সংস্করণ প্রকাশিত হয়েছিল ২০১০ সালে, ৩২ খণ্ডে।

১৫তম অর্থাৎ সর্বশেষ মুদ্রিত সংস্করণ প্রকাশিত হয়েছিল তিন ভাগে: একটি ১২ খণ্ডের *মাইক্রোপিডিয়া* যেখানে সাধারণত ছোট ছোট ৭৫০ শব্দের নিবন্ধ স্থান পায়, একটি ১৯ খণ্ডের *ম্যাক্রোপিডিয়া* যাতে বড় (২ থেকে ৩১০ পৃষ্ঠা) নিবন্ধ প্রকাশিত হয়, এবং একটি এক খণ্ডের *প্রোপিডিয়া* যাতে ব্রিটানিকার সমগ্র জ্ঞানের একটি ধারাবাহিক ভূমিকা দেয়া হয়। মাইক্রোপিডিয়া হচ্ছে দ্রুত কোন বিষয় সম্পর্কে সংক্ষেপে জানার জন্য এবং আরও জানার ইচ্ছা থাকলে সেখান থেকে ম্যাক্রোপিডিয়াতে যেতে হয়। আর প্রোপিডিয়া একটি নিবন্ধকে অপেক্ষাকৃত বড় প্রেক্ষাপটে স্থাপন করে সে সম্পর্কিত অন্যান্য নিবন্ধের ধারণা দেয়। প্রায় ৭০ বছর ধরে ব্রিটানিকার মুদ্রিত সংস্করণের আকার প্রায় ধ্রুব ছিল- প্রায় ৫ লক্ষ বিষয়ের উপর প্রায় ৪ কোটি শব্দ। ১৯০১ সালের পর মার্কিন যুক্তরাষ্ট্র থেকে প্রকাশিত হলেও ব্রিটানিকাতে ব্রিটিশ বানান পদ্ধতি ব্যবহার করা হয়।

## তথ্যসূত্র


বিষয়শ্রেণী:বিশ্বকোষ
বিষয়শ্রেণী:ইংরেজি ভাষার বিশ্বকোষ
কম্বলাম্বর পা

থাম্ব|কম্বলাম্বর পা
**কম্বলাম্বর পা** বা **কম্বল পা** বা **লাওয়া পা** () দশম শতাব্দীর একজন মহাসিদ্ধ এবং কম্বলগীতিকা ও চর্যাপদের একটি পদের রচয়িতা ছিলেন।

## নামকরণের প্রবাদ
কম্বলাম্বর পার নামকরণ তিব্বতী বৌদ্ধমতে প্রবাদ প্রচলিত রয়েছে। এই প্রবাদানুসারে, কম্বল পা পানাবা পর্বতে ধ্যানরত অবস্থায় থাকাকালীন কিছু ডাকিনী তার পরণের কম্বল ছিঁড়ে খেয়ে নেয় ও বাকি অংশ পুড়িয়ে ফেলে। এতে ক্রুদ্ধ হয়ে কম্বল পা এই ডাকিনীদের ভেড়ায় রূপান্তরিত করে দিলে তারা ভীত হয়ে খেয়ে নেওয়া কম্বলের টুকরোগুলি বমি করে ফেললে কম্বল পা সেগুলিকে কুড়িয়ে সেলাই করে আবার ব্যবহার শুরু করেন। সেই থেকে তার নাম কম্বল পা বা কম্বলাম্বর পা হয়।

## পরিচয়
অষ্টম শতাব্দীর শেষভাগ এবং নবম শতাব্দীর শেষভাগের মধ্যবর্তী সময়ে রচিত হেবজ্র তন্ত্র নামক অনুত্তরযোগতন্ত্র শ্রেণীর যোগিনীতন্ত্রকে কম্বলাম্বর পা পূর্ব ভারতে নিয়ে যান। তিনি কম্বলগীতিকা নামে একটি দোহাগ্রন্থ রচনা করেন। এছাড়া তিনি চর্যাপদের একটি পদের রচনা করেন। তিব্বুতী ঐতিহ্যানুসারে তিনি হেরুকা সাধন পদ্ধতির ওপর ছয়টি গ্রন্থ রচনা করেন। কম্বল পা স্বপ্নদর্শন নামক এক যোগপদ্ধতির দিকপাল ছিলেন। এই যোগ তার নিকট হতে মহাসিদ্ধ তিলো পা শিক্ষা লাভ করেন। কম্বল পা ইন্দ্রভূতিকে শিক্ষাদান করেন।

## পাদটীকা


## তথসূত্র

## আরো পড়ুন
* Dudjom Rinpoche and Jikdrel Yeshe Dorje. *The Nyingma School of Tibetan Buddhism: its Fundamentals and History*. Two Volumes. 1991. Translated and edited by Gyurme Dorje with Matthew Kapstein. Wisdom Publications, Boston. 
* Dargyay, Eva M. (author) & Wayman, Alex (editor)(1998). *The Rise of Esoteric Buddhism in Tibet*. Second revised edition, reprint.Delhi, India: Motilal Banarsidass Publishers Pvt Ltd. Buddhist Tradition Series Vol.32.  (paper)

বিষয়শ্রেণী:চর্যাপদের কবি
বিষয়শ্রেণী:মহাসিদ্ধ
বিষয়শ্রেণী:ভারতীয় বৌদ্ধ
বিষয়শ্রেণী:১০ম শতাব্দীর ভারতীয় কবি
বিষয়শ্রেণী:১০ম শতাব্দীর ব্যক্তি
বিষয়শ্রেণী:তপস্বী
বিষয়শ্রেণী:তন্ত্র
বিষয়শ্রেণী:আধ্যাত্মিক অনুশীলন
বিষয়শ্রেণী:বজ্রযান
বিষয়শ্রেণী:ভারতীয় পুরুষ কবি
মহীধর পা

**মহীধর পা** চর্যাপদ রচয়িতাদের মধ্যে একজন। চর্যাপদ গ্রন্থে **মহীধর পা**র একটি পদ গৃহীত হয়েছে। মহীধর পা, কাহ্ন পা'র শিষ্য ছিলেন। তাঁর পদটি প্রাচীন মৈথিলী ভাষায় রচিত। তিনি আনুমানিক ৮৭৫ খ্রিষ্টাব্দে জন্মগ্রহণ করেন। তিনি বিগ্রহ পাল-নারায়ণ পালের রাজত্বকালে জীবিত ছিলেন। তার জন্মস্থান মগধ। তিনি বর্ণে শূদ্র। কারও মতে তিনি দারিক পার শিষ্য।

## আরো পড়ুন
*বাংলা সাহিত্যের ইতিহাস, মাহবুবুল আলম।

বিষয়শ্রেণী:চর্যাপদের কবি
বিষয়শ্রেণী:ভারতীয় বৌদ্ধ
বিষয়শ্রেণী:মহাসিদ্ধ
বিষয়শ্রেণী:বৌদ্ধধর্ম
বিষয়শ্রেণী:বাংলা ভাষা
বিষয়শ্রেণী:বাংলা সাহিত্য
বিষয়শ্রেণী:চর্যাপদ
বিষয়শ্রেণী:তান্ত্রিক বৌদ্ধ ধর্ম
বিষয়শ্রেণী:প্রাচীন বাংলা সাহিত্য
ইকোয়াস

পশ্চিম আফ্রিকার ১৬ টি রাষ্ট্র নিয়ে ১৯৭৫ সালে গঠিত হয় পশ্চিম আফ্রিকান দেশসমূহের অর্থনৈতিক সমাজ (Economic Community of West African States) বা সংক্ষেপে ইকোয়াস (ECOWAS)। ২০০০ সালে মৌরিতানিয়া 'ইকোয়াস' ত্যাগ করলে এর সদস্য সংখ্যা দাঁড়ায় ১৫ টিতে।

## সদস্য
এর ১৫টি সদস্য রাষ্ট্র হচ্ছে- 
















### সাবেক সদস্য
মৌরিতানিয়া ২০০০ সালে সদস্যপদ প্রত্যাহার করে।

## তথ্যসূত্র

## বহিঃসংযোগ
*West-African Monetary Institute
*UEMOA Official Web Site (In French)
*WAEMU Treaty
*ECOWAS Official Web Site
*ECOWAS Commission Official Web Site: includes calendar of meetings.
*ECOWAS Parliament 

বিষয়শ্রেণী:আঞ্চলিক রাষ্ট্রসংঘ
বিষয়শ্রেণী:আফ্রিকান ইউনিয়ন
বিষয়শ্রেণী:আন্তর্জাতিক অর্থনৈতিক সংস্থা
বিষয়শ্রেণী:জাতিসংঘ সাধারণ পরিষদের পর্যবেক্ষক
বিষয়শ্রেণী:১৯৭৫-এ প্রতিষ্ঠিত সংগঠন